Ester Ledecká

Ester Ledecká (sündinud 23. märtsil 1995 Prahas) on Tšehhi lumelaudur ja mäesuusataja. 2018. aasta taliolümpiamängudel võitis ta Pyeongchangis võitis ta kuldmedali lumelauasõidu paralleelsõidus ja mäesuusatamise ülisuurslaalomis. Ta tuli sellega esimese naissportlasena ühtedel taliolümpiamängudel olümpiavõitjaks kahel spordialal. Ta pärineb sportlikust perekonnast. Tema vanaisa Jan Klapáč oli jäähokimängija ja kahekordne olümpiamedalist. Ka Ester Ledecká hakkas lapsepõlves kõigepealt tegelema jäähokiga, kuid hiljem läks üle suusatamisele ja lõpuks lumelauasõidule. Ta on tegelenud ka rannavõrkpalli ja purjelauasõiduga. Esimest korda osales ta lumelauasõidu MK-sarjas hooajal 2012–2013. 2013. aasta juunioride maailmameistrivõistlustel lumelauasõidus tuli ta kahekordseks maailmameistriks. Hooajal 2013–2014 tuli ta paralleelsõidu arvestuses teisele kohale. 18. jaanuaril 2014 võitis ta Roglas toimunud etapi. 2014. aasta taliolümpiamängudel Sotšis osales ta paralleelsõidu slaalomis ja suurslaaomis. Mõlemal alal jõudis ta veerandfinaali. 2015. aastal tuli ta paralleelsõidu slaalomis maailmameistriks. Hooaegadel 2016–2018 tuli ta kolm korda järjest paralleelsõidus MK-sarja üldvõitjaks. Lumelauasõidu kõrval hakkas Ledecká osalema ka mäesuusatamisvõistlustel. Mäesuusatamise MK-sarjas tegi ta debüüdi 2016. aasta veebruaris Garmisch-Partenkirchenis, saades kiirlaskumises 24. koha. 2017. aastal osales ta mäesuusatamise maailmameistrivõistlustel Sankt Moritzis. Kiirlaskumises sai ta 24., suurslaalomis 37., ülisuurslaalomis 29. ja Alpi kahevõistluses 20. koha. 2018. aasta taliolümpiamängudel oli tema põhialaks lumelauasõit. Sellest hoolimata otsustas võtta osa ka mäesuusatamise ülisuurslaalomimist. 17. veebruaril tuli ta ülisuurslaalomises olümpiavõitjaks, edestades hõbemedali võitnud austerlannat, selle ala valitsevat olümpiavõitjat Anna Veithi kõigest ühe sajandikuga. Ühtlasi oli see Tšehhile esimeseks olümpiakullaks mäesuusatamises. Asja tegi tähelepanuväärsemaks veel see, et mäesuusatamise MK-sarjas oli tema parimaks kohaks enne olümpiat 2017. aasta detsembris kiirlaskumises saadud seitsmes koht, ülisuurslaalomis oli parimaks kohaks 19. koht. 24. veebruaril tuli ta olümpiavõitjaks ka oma põhialal, lumelausõidu paralleelsõidus, võites finaalis sakslanna Selina Jörgi. Taliolümpiamängude lõputseremoonial oli ta Tšehhi lipukandja. Aastal 2018 valiti ta Tšehhi aasta sportlaseks ning aastatel 2013 ja 2015 Tšehhi aasta noorsportlaseks. 2018 Pyeongchangis olümpiavõitja mäesuusatamise ülisuurslaalomis olümpiavõitja lumelauasõidu paralleelsõidus 2015 Kreischbergis maailmameister paralleelsõidu slaalomis 2017 Sierra Nevadas maailmameister paralleelsõidu suurslaalomis hõbemedal paralleelsõidu slaalomis Paralleelsõidu karikas 1. koht: 2016, 2017, 2018 2. koht: 2015 Ester Ledecká on osalenud (seisuga 21. aprill 2018) 42 MK-etapil ja jõudnud esikolmikusse 22 korral, neist 15 etappi on ta võitnud. Ester Ledecká on osalenud (seisuga 21. aprill 2018) 21 MK-etapil, kuid pole esikolmikusse jõudnud. "Od sněhuláků přes zapomenuté lyže. Jak Ledecká startovala kariéru". Mladá fronta DNES. 3.2.2014. Vaadatud 21.4.2018 "Czech athlete transitions from snowboard to ski at World Cup". CTV News. 22.12.2016. Vaadatud 21.4.2018 "OLÜMPIAIME: Lumelaudur tegi laenatud suuskadega mäesuusatippudele tuule alla". Vaadatud 21.4.2018 "Ester Ledecka seals status as Winter Olympics snow queen with double gold". The Guardian. 24.2.2018. Vaadatud 21.4.2018 Venelanna oli Anfisa Reztsova oli enne teda tulnud taliolümpiamängudel olümpiavõitjaks samuti kahel spordialal, kuid erinevatel mängudel. Profiil FIS-i lehel (lumelauasõit) Profiil FIS-i lehel (mäesuusatamine)